Vollekshaus (Stad Lëtzebuerg)
D'Vollekshaus an der Stad Lëtzebuerg war e Gebai, dat um Eck Boulevard Royal/Arsenalstrooss stoung.

Et war e fréieren Offizéierscasino. Bekannt war et als Sëtz vu verschiddene kathoulesche Vereenegungen, dorënner den Akademikerveräin (AV), spéider an Association luxembourgeoise des universitaires catholiques (ALUC) ëmbenannt a vum Luxemburgischer Katholischer Volksverein.

Et hat als Spëtznimm Versoffene Rousekranz oder Bi(t)z. "Versoffene Rousekranz" war de Spëtznumm vun engem Lies-Zerkel (kuerz Lies genannt) deen dodran e Versammlungslokal hat, an deen op d'Gebai iwwergoung.

D'Gebai gouf 1973 ofgerappt an duerch e Bürosgebai mam Numm Complexe administratif Carrefour ersat.

Enn 2014 ass ugefaange ginn dëst Gebai komplett ze renovéieren an et energeetesch an d'Rei ze setzen.

Fréier Gebaier an der Stad Lëtzebuerg
Boulevard Royal